Partida dintre Rapid și FCSB s-a încheiat cu victoria categorică a giuleștenilor, scor 4-0, din ultima etapă a sezonului regulat din SuperLiga. La startul play-off-ului, echipa roș-albastră are un avantaj de 4 puncte față de adversarul de ieri.
Invitat la FANATIK SUPERLIGA, Florin Gardoș a vorbit despre partida pierdută de FCSB în fața Rapidului, scor 4-0, și speră ca rezultatul să nu îi demoralizeze pe elevii lui Elias Charalambous înaintea debutului în play-off.
"Am fost șocat de rezultatul de la meciul de aseară. Nu am plâns. Sunt de acord, poți să pierzi un meci. Este un duș rece pentru FCSB înainte de play-off. Dar la 4-0 deja nu știu dacă mai e un duș rece. Deja te scufunzi la un grad.
Au fost criticați fotbaliștii și e normal. Sper ca asta să nu îi afecteze, ținând cont că începe play-off-ul. Au dominat tot campionatul și acum ar fi păcat", a declarat Florin Gardoș, la FANATIK SUPERLIGA.
Vivi Răchită a comentat evoluția modestă a jucătorilor de la FCSB, considerând că apărarea a fost veriga slabă din partida cu Rapid, de pe Arena Națională.
"I-a lovit acceleratul. Așa apărare cum am văzut aseară la FCSB nu am mai văzut de mult. Parcă era o echipă de liga a doua care este surclasată de o echipă de eșalon superior.
N-am văzut atitudine. Vezi că te umilește, măcar un cartonaș galben. Aici au greșit jucătorii FCSB pentru că și-au atras foarte multe critici din partea suporterilor", a declarat Vivi Răchită, la FANATIK SUPERLIGA.
FANATIK SUPERLIGA, cea mai tare emisiune sportivă din media românească, se vede din acest weekend și la TV, pe Prima Sport 1. A doua ediție avut loc duminică, 10 martie, înaintea derby-ului FC U Craiova 1948 – Universitatea Craiova.
Show-ul TV care îl are la pupitru pe Horia Ivanovici va continua după meci până la miezul nopții, cu reacții, analize și comentarii după un nou derby tensionat din ultima etapă a sezonului regulat din SuperLiga.